Орок чĕлхи

О́рок чĕлхи (ульта, уйльта) — амурçумĕнчи (нани) алтай çемьин тунгус турачĕн тунгус-маньчжур чĕлхисен кĕçĕн ушкăнне ороксен чĕлхи. Раççей Федерацин Сахалин облаçĕн Поронай тата Ноглик районĕсенче сарăлнă.

2002 çулта ирттернĕ халăх çыравĕпе Раççейре 346 орок пурăннă, вĕсенчен 64-шĕ тăван чĕлхене пĕлнĕ. Ороксем çавăн пекех Японири Хоккайдо утравĕнче пурăнаççĕ, вĕсен унти йышĕ паллă мар.

Орок чĕлхин икĕ диалект пур — çурçĕрти (тухăç сахалин) тата кăнтăрти (поронай). Хоккайдори ороксем кăнтăрти диалектпа калаçаççĕ.

Кириллицăпа йĕркеленĕ çырулăха 2008 çулта кĕртнĕ. Букваре пичетленĕ. Сахалинри пĕр шкулта орок чĕлхипе вĕрентеççĕ.

 Вуламалли 
 К. А. Новикова, Л. И. Сем. Орокский язык // Языки мира: Тунгусо-маньчжурские языки. М., 1997.

 Асăрхавсем 

 Каçăсем 
 На Сахалине издан букварь для одного из самых малочисленных северных народов

Категори:Тунгус-маньчжур чĕлхисем
Категори:Раççей чĕлхисем
Категори:Çухалакан чĕлхесем